පුංචි ඡන්දයට නාමයෝජනා දුන් අය වෙන කඳවුරුවල
ඉකුත් 2023 පළාත් පාලන මැතිවරණයට භාරදුන් නාමයෝජනා පත්ර යටතේම ඉදිරියේදී එම ඡන්ද විමසීම පැවැත්වීම දේශපාලන පක්ෂවලට දැඩි අර්බුදයක්ව ඇතැයි වාර්තා වෙයි එම නාමයෝජනා පත්ර යටතේ ඉදිරිපත් වූ අපේක්ෂකයන් පක්ෂ හැරගොස් ජනාධිපතිවරණයේදී වෙනත් ජනපති අපේක්ෂකයන්ට සහාය දීමට එක්වීම නිසා පක්ෂවල අපේක්ෂකයන් සොයා ගැනීමට නොහැකි වීම අර්බුදයකට හේතු වී තිබේ පළාත් පාලන මැතිවරණය හැකි ඉක්මනින් පවත්වන ලෙස ශ්රේෂ්ඨාධිකරණය පසුගියදා මැතිවරණ කොමිෂන් සභාවට නියෝග කළ අතර ඒ අනුව ජනාධිපතිවරණයෙන් පසුව පළාත් පාලන මැතිවරණය පවත්වන බව කොමිසම සඳහන් කර තිබුණි කැඳවූ නාමයෝජනා පත්ර අවලංගු කිරීමට ඇමැති මණ්ඩලය තීරණය කළ නමුත් එම යෝජනාව පාර්ලිමේන්තුවට ඉදිරිපත් නොවුණි පාර්ලිමේන්තුවේ අනුමැතියකින් තොරව නාමයෝජනා පත්ර අවලංගු කර අලුතෙන් කැඳවීමක් කිරීමට මැතිවරණ කොමිසමට හැකියාවක් නොමැති බව දේශපාලන පක්ෂ සඳහන් කරයි එක්සත් ජාතික පක්ෂය ශ්රී ලංකා පොදුජන පෙරමුණ ජාතික ජන බලවේගය සමගි ජන බලවේගය ශ්රී ලංකා නිදහස් පක්ෂය ඇතුළු පක්ෂ ගණනාවක් 2023දී පළාත් පාලන මැතිවරණයට තරග කිරීමට නාම යෝජනා පත්ර භාර දුන්නේය යම් හෙයකින් අලුතින් නාම යෝජනා පත්ර කැඳවීමට නම් පනත් සංශෝධනයක් මඟින් පාර්ලිමේන්තුව පැරණි නාම යෝජනා පත්ර අවලංගු කළ යුතු වේ මේ අතර පළාත් පාලන ඡන්ද විමසීම කඩිනමින් පවත්වන ලෙස ශ්රේෂ්ඨාධිකරණය මැතිවරණ කොමිසමට ලබාදුන් නියෝගයත් සමග ජනාධිපති රනිල් වික්රමසිංහ මහතාට සහයෝගය ලබා දීම සඳහා එක්ව සිටින ශ්රී ලංකා පොදුජන පෙරමුණේ හිටපු පළාත් පාලන නියෝජිතයන් දෙලොවක් අතර අතරමං වී ඇති බැව් එම පෙරමුණට සම්බන්ධ ආරංචි මාර්ග සඳහන් කරයි මෙකී පළාත් පාලන නියෝජිතයන් පළාත් පාලන මැතිවරණය සඳහා තරග කිරීමට නාම යෝජනා භාර දී ඇත්තේ ශ්රී ලංකා පොදුජන පෙරමුණෙනි මේ වන විට පළාත් පාලන ඡන්ද විමසීම මැතිවරණ කොමිෂන් සභාව විසින් කල්දමා ඇත දැනට ප්රධාන දේශපාලන පක්ෂවලින් හා ස්වාධීන කණ්ඩායම්වලින් ලබා දුන් නාමයෝජනා පත්රවලට අනුව ඉදිරියේ දී පළාත් පාලන මැතිවරණය පැවැත්වීමට කටයුතු කළහොත් ජනාධිපතිවරයාට සහයෝගය ලබා දීම සඳහා එක්ව සිටින පොහොට්ටුවේ පළාත් පාලන නියෝජිතයින් දේශපාලනික වශයෙන් ගැටලු රැසකට ලක්වනු ඇත මෙකී නඩු තීන්දුවත් සමග පොහොට්ටුවේ පළාත් පාලන නියෝජිතයන් රැසක් යළි ශ්රී ලංකා පොදුජන පෙරමුණ සමග එක්වීමට සාකච්ඡා පවත්වමින් සිටින බව ද ශ්රී ලංකා පොදුජන පෙරමුණට සම්බන්ධ ආරංචි මාර්ග සඳහන් කරයි රනිල් ධර්මසේන ලලිත් චාමින්ද